สวัสดีค่ะ คุณ จะสอบถามการมีเพศสัมพันธ์แล้วไม่ได้ใส่ถุงยางอนามัย แต่หลั่งนอกค่ะ พอตอนประมาณสายๆหน่อยก่อออกไปซื้อยาคุมฉุกเฉินมากินทันทีค่ะ แล้วหลังจากนั้นก่อใส่ถุงยางอนามัยตลอดการมีเพศสัมพันธ์ค่ะ อยากจะทราบส่ามีโอกาศที่จะท้องมั้ยค่ะ
สวัสดีค่ะ การมีเพศสัมพันธ์โดยไม่ได้ใส่ถุงยางอนามัยแล้วทำการหลั่งนอกนั้น ยังมีโอกาสตั้งครรภ์ได้ประมาณ 4-20% จึงมีข้อบ่งชี้การใช้ยาคุมฉุกเฉินร่วมไปด้วยยาคุมกำเนิดแบบฉุกเฉิน เป็นยาคุมที่ประกอบไปด้วยฮอร์โมนเพศในระดับสูง กินหลังมีเพศสัมพันธ์ โดยจะให้ประสิทธิภาพได้เต็มที่ประมาณ 80-90% หากได้รับประทานภายใน 72 ชั่วโมงหลังมีเพศสัมพันธ์ และกินครบตามข้างฉลากกำหนด หลังการใช้ยาคุมฉุกเฉินนั้นอาจจะทำให้มีเลือดออกผิดปกติทางช่องคลอด ประจำเดือนมาคลาดเคลื่อน คลื่นไส้ อาเจียน ตามมาได้หลังการใช้ยาให้สังเกตรอบเดือน และถ้าหลังจากนั้นใส่ถุงยางอนามัยตลอดการมีเพศสัมพันธ์ โอกาสตั้งครรภ์ก็จะลดน้อยลงไป และสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ